এরিক রোয়ান
এরিক আলফ্রেড বার্চেল রোয়ান (ইংরেজি: Eric Rowan; জন্ম: ২০ জুলাই, ১৯০৯ - মৃত্যু: ৩০ এপ্রিল, ১৯৯৩) জোহেন্সবার্গে জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেট তারকা ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯৩৫ থেকে ১৯৫১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল, ইস্টার্ন প্রভিন্সের প্রতিনিধিত্ব করেছেন তিনি। মূখ্যতঃ উদ্বোধনী ব্যাটসম্যান ছিলেন এরিক রোয়ান। এছাড়াও, লেগ ব্রেক বোলিংয়ে পারদর্শীতা দেখিয়েছেন তিনি।